ఛాంపియన్స్‌ ట్రోఫీకి
ఇంగ్లండ్‌, వేల్స్‌ క్రికెట్‌ బోర్డుల ఆతిథ్యం
దుబా§్‌ు: వచ్చే ఏడాది జరుగనున్న ఐసిసి చాంపియన్స్‌ ట్రోఫీ 2017 కోసం టికెట్‌ బ్యాలెట్‌ను భారత కాలమానం ప్రకారం గురువారం ఆన్‌లైన్‌లో అందుబాటులో ఉంచుతున్నట్లు ఐసిసి ప్రకటించింది.జూన్‌ 1 నుంచి 18 వరకు జరిగే ఈ టోర్నమెంట్‌కు ఇంగ్లండ్‌, వేల్స్‌ క్రికెట్‌ బోర్డులు ఆతిథ్యమిస్తున్నాయి.టోర్నీలో భాగంగా మొత్తం 15 మ్యాచ్‌లు జరుగుతాయి.చిన్న పిల్లలకు 5,పెద్దవారికి 20 పౌండ్లుగా టికెట్‌ ధరలను నిర్ణయించారు.కాగా ఈ రోజునుంచి 30 రోజుల పాటు టికెట్‌ బ్యాలెట్‌ అందుబాటులో ఉంటుందని ఐసిసి అధికారిక వెబ్‌సైట్‌ డబ్ల్యుడబ్ల్యడబ్ల్యు, ఐసిసి.క్రికెట్‌.కామ్‌ టికెట్స్‌ ద్వారా క్రికెట్‌ అభిమానులు టికెట్‌ను కొనుగోలు చేయవచ్చు.కాగా ఈటికెట్‌ బ్యాలెట్‌ భారతకాలమానం ప్రకారం 1, అక్టోబరు 12.30 గంటలకు క్లోజ్‌ అవుతుంది. ఇంగ్లండ్‌ కెప్టెన్‌ మోర్గాన్‌ ఈ టోర్నీపై మాట్లాడుతూ వచ్చే ఏడాది జరిగే ఈవెంట్‌ కోసం ఎంతో అతృతగా ఎదురు చూస్తున్నట్లు పేర్కొన్నాడు.ఈ టోర్నమెంట్‌లో భాగంగా ఇంగ్లండ్‌ తన తొలి మ్యాచ్‌ను ఓవల్‌ మైదానంలో బంగ్లాదేశ్‌తో తలపడ నుందని వెల్లడించాడు.ఇక ఐసిసి ఛీప్‌ ఎగ్జిక్యూటివ్‌ డెవిడ్‌ రిచర్డ్స్‌సన్‌ మాట్లాడుతూ వన్డేల్లో అత్యత్తమ జట్టు ఏదని తెలియజేసేందుకే ఈ చాంపియన్స్‌ ట్రోపీని నిర్వహిస్తున్నామని, ఇంగ్లండ్‌, వేల్స్‌లోని మూడు వేదికల్లో టోర్నీ జరుగుతుందన్నాడు. అభిమానులకు అందుబాటులోనే టికెట్‌ ధరలను ఉంచామని పేర్కొన్నారు.
బ్యాలెట్‌ ద్వారా విక్రయించడం ద్వారా మిగిలిన టికెట్లను అక్టోబరు చివరి నాటికి జనరల్‌ సేల్‌లో విక్రయించనున్నట్లు ఆయన వివరించారు. సెప్టెంబర్‌ 1 నుంచి 30 వరకు ఆన్‌లైన్‌లో బ్యాలెట్‌ ద్వారా 15 మ్యాచ్‌లకు అందుబాటులో ఉంచామని,ఒక్కో దరఖాస్తుదారునికి కేవలం 10 టికెట్లు లభిస్తాయని పేర్కొన్నారు.వన్డే క్రికెట్‌లో సెప్టెంబరు 30 నాటికి టాప్‌ 8లో ఉన్న 8 జట్లు ఐసిసి చాంపియన్‌ ట్రోఫీలో పాల్గొంటా యని వెల్లడించారు.జూన్‌ 1 నుంచి 18 వరకు జరుగనున్న టోర్నీలో తొలి మ్యాచ్‌కు ఓవల్‌ మైదానంలో ఆతిథ్యమిస్తుంది. కార్డిప్‌ వేల్స్‌ మైదానంలో నాలుగు మ్యాచ్‌లు జరుగనుండగా అందులో జూన్‌ 14న జరిగే సెమీ ఫైనల్‌మ్యాచ్‌ కూడా ఉంది.ఎడ్జిబాస్టన్‌ మైదానం ఆతిథ్యమిచ్చే నాలుగు మ్యాచ్‌ల్లో రెండవ సెమీఫైనల్‌తో పాటు ఇండియా వర్సెస్‌ పాకిస్థాన్‌,అదేవిధంగా ఇంగ్లండ్‌ వర్సెస్‌ ఆస్ట్రేలియా మ్యాచ్‌లు ఉన్నాయి.